Der var ingen Dal-effekt hos Esbjerg, som reddede lidt af æren med et par scoringer i 2. halvleg af bundkampen mod Viborg. Hjemmeholdet bragede løs i 1. halvleg. Den tidligere AaB-topscorer Jeppe Curth førte an med hovedstødsmål til 1-0 for Viborg, som altså scorede yderligere to gange før pausen. I 2. halvleg hævede Esbjerg sig scoringsmæssigt op, selv om spillet ikke blev bedre.
Den tidligere Hobro-træner Jonas Dal åbnede trænerkarrieren i Esbjerg med en ordentlig dukkert. Jonas Dal og Esbjerg måtte nemlig indkassere et nederlag på 4-2.